	ROMÂNIA

JUDEŢUL  TIMIŞ

PRIMĂRIA   MUNICIPIULUI   TIMIŞOARA

BIROUL RELAŢII PUBLICE
SC2005-  17524/ 16.11.2005
	[image: image1.png]AAAAAAAAAA





APROBAT PRIMAR,

GHEORGHE CIUHANDU

	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


REFERAT
Privind aprobarea criteriilor de eligibilitate şi de evaluare pentru proiectele depuse spre finanţarea Consiliului Local al Municipiului Timişoara cu excepţia proiectelor depuse în baza HG49/2003 care prevede propriile criterii de eligibilitate şi evaluare
Anual se alocă sume considerabile din bugetul local pentru finanţarea proiectelor depuse de organizaţiile neguvernamentale şi de către instituţiile din oraşul nostru, în ultimii ani constatându-se un interes tot mai mare faţă de aceste fonduri. 
Începând cu anul trecut, informaţiile privind selecţia de proiecte şi formularele de aplicare au fost disponibile şi pe site-ul primăriei, acest lucru făcând ca numărul proiectelor depuse spre finanţarea Consiliului Local al Municipiului Timişoara să crească şi mai mult, astfel fondurile alocate dovedindu-se insuficiente.
Fără a exista criterii de eligibilitate şi de evaluare la nivel local a proiectelor depuse spre finanţarea Consiliului Local al Municipiului Timişoara, şi confruntându-ne cu un număr record de proiecte depuse, ne-am văzut obligaţi să facem faţă nu numai unui proces de selecţie greoi şi de lungă durată, ci şi unor situaţii limită în care fondurile alocate au fost depăşite şi au necesitat rectificări de buget.

Acestea sunt motivele principale pentru care pentru prima dată, pentru proiectele depuse spre finanţarea Consiliului Local al Municipiului Timişoara, altele decât cele depuse în baza HG49/2003 care au propriile criterii de eligibilitate şi evaluare, propunem ca în cadrul procesul de selecţie să se ţină seama de criteriile de eligibilitate prevăzute în Anexa nr.I, iar selecţia lor să fie făcută în conformitate cu criteriile de evaluare prevăzute în Anexa nr. II.

De la aceste criterii sunt exceptate proiectele culturale depuse spre finanţarea Consiliului Local al Municipiului Timişoara de către organizaţii neguvernamentale în baza HG 49/2003 care prevede propriile condiţii de eligibilitate şi evaluare.

